
	Republika Hrvatska
Trgovački sud u Zadru
Zadar, Dr. Franje Tuđmana 35



R E P U B L I K A  H R V A T S KA 

R J E Š E N J E

Trgovački sud u Zadru, po sutkinji Ani Markač, povodom prijedloga za otvaranje stečajnog postupka nad dužnikom OSCAR ZADAR d.o.o., Zadar, Mihovila Klaića 4, OIB: 92833497458, dana 12. veljače 2019.,

r i j e š i o  j e

I. Pokreće se prethodni postupak radi utvrđivanja pretpostavki za otvaranje stečajnog postupka nad stečajnim dužnikom OSCAR ZADAR d.o.o., Zadar, Mihovila Klaića 4, OIB: 92833497458.

II. 	Spajaju se ročište radi očitovanja o prijedlogu za otvaranje stečajnog postupka nad dužnikom i ročište radi rasprave o pretpostavkama za otvaranje stečajnog postupka nad dužnikom u jedno ročište koje se zakazuje za dan 28. veljače 2019. u 8,30 sati kod ovog suda, Zadar, Ulica Franje Tuđmana br. 35, sudnica br, 14/I.

III.	Na ročište se poziva osoba ovlaštena za zastupanje dužnika po zakonu, podnositelji prijedloga, te pravna osoba koja obavlja poslove platnog prometa za dužnika. 

IV.	Upozorava se osoba ovlaštena za zastupanje dužnika po zakonu Branko Bungur iz Pakoštana, da u slučaju neodazivanja istoga ovom pozivu, sud može temeljem čl. 180. u svezi čl. 178. Stečajnog zakona odrediti i njegovo prisilno dovođenje. 

Obrazloženje

Financijska agencija dostavila je ovom sudu prijedlog za otvaranje stečajnog postupka nad stečajnim dužnikom OSCAR ZADAR d.o.o., Zadar, Mihovila Klaića 4, OIB: 92833497458, navodeći da dužnik na dan 4. siječnja 2019. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u iznosu od 368.100,34 kuna, te da ima pet zaposlenih. 
	
Kako iz prijedloga za otvaranje stečajnog postupka proizlazi da je utvrđeno postojanje stečajnog razloga – nesposobnost za plaćanje predviđenog u čl. 6. st. 2. alineja 1. Stečajnog zakona, to je valjalo odrediti ročište radi utvrđivanja uvjeta za otvaranje i vođenje stečajnog postupka.   

U Zadru 12. veljače 2019.  

Za točnost otpravka – ovlašteni službenik       					Sutkinja
Ante Rubelj								      	Ana Markač, v.r.
				 	        


UPUTA O PRAVNOM LIJEKU:  
Protiv ovog rješenja nije dopuštena žalba.







Dostaviti: 
· dužniku OSCAR ZADAR d.o.o., Zadar, Mihovila Klaića 4, 
· zastupniku po zakonu Branku Bunguru iz Pakoštana, Kraljice Jelene 17, 
· FINA 
· Porezna uprava Zadar
· e-Oglasna ploča sudova
· u spis

